b'\n_START_ARTICLE_\nJavni sklad Republike Slovenije za razvoj kadrov in \xc5\xa1tipendije\n_START_SECTION_\nO skladu\n_START_PARAGRAPH_\nJavni sklad Republike Slovenije za razvoj kadrov in \xc5\xa1tipendije je bil kot javni finan\xc4\x8dni sklad ustanovljen 29. decembra 2006 s preoblikovanjem javne ustanove \xe2\x80\x9eAd futura, znanstveno-izobra\xc5\xbeevalna fundacija Republike Slovenije, javni sklad\xe2\x80\x9d z vsemi pravnimi posledicami, pravicami in obveznostmi, sredstvi, aktivnostmi, opremo in zaposlenimi na podlagi Zakona o zaposlovanju in zavarovanju za primer brezposelnosti in Resolucije o nacionalnih razvojnih projektih za obdobje 2007 \xe2\x80\x93 2023._NEWLINE_Ustanovitelj sklada je Republika Slovenija, ustanoviteljske pravice v imenu Republike Slovenije izvr\xc5\xa1uje Vlada Republike Slovenije, za podro\xc4\x8dje delovanja sklada pa je pristojno Ministrstvo za delo, dru\xc5\xbeino, socialne zadeve in enake mo\xc5\xbenosti._NEWLINE_Sklad podeljuje razli\xc4\x8dne vrste spodbud za dijake in \xc5\xa1tudente, delodajalce in zaposlene. Med njegove programe spadajo Zoisove in kadrovske \xc5\xa1tipendije, \xc5\xa1tipendije za razli\xc4\x8dne vrste \xc5\xa1tudijskih mobilnosti, \xc5\xa1tipendije za \xc5\xa1tudij v tujini, \xc5\xa1tipendije za deficitarne poklice ter \xc5\xa1tipendije za Slovence po svetu. Prav tako sklad kot osrednja nacionalna institucija za razvoj kadrov z razli\xc4\x8dnimi programi vzpodbuja vlaganja v \xc4\x8dlove\xc5\xa1ke vire za ve\xc4\x8djo zaposljivost, konkuren\xc4\x8dnost podjetij ter tudi prenos znanja med zaposlenimi v posameznem podjetju._NEWLINE_V okviru Javnega sklada Republike Slovenije za razvoj kadrov in \xc5\xa1tipendije deluje tudi EducationUSA center, in sicer kot informacijska pisarna, ki posreduje informacije o vseh akreditiranih visoko\xc5\xa1olskih institucijah v Zdru\xc5\xbeenih dr\xc5\xbeavah Amerike._NEWLINE_Sklad med drugim izvaja tudi ve\xc4\x8dletne instrumente, sofinancirane iz sredstev Evropskega socialnega sklada.\n_START_SECTION_\nEducationUSA\n_START_PARAGRAPH_\nV okviru Javnega sklada Republike Slovenije za razvoj kadrov in \xc5\xa1tipendije deluje tudi EducationUSA center, in sicer kot informacijska pisarna, ki posreduje informacije o vseh akreditiranih visoko\xc5\xa1olskih institucijah v Zdru\xc5\xbeenih dr\xc5\xbeavah Amerike. EducationUSA je akreditiran in finan\xc4\x8dno podprt s strani ameri\xc5\xa1ke vlade.'